
Rebolusyonaryong pakikibaka, pag-asa 


para sa tunay na repormang agraryo 
GS: okasyon ng ika-14 na anibersaryo IBABA 


ng Comprehensive Agrarian Reform 
Program (CARP) noong Hunyo 10, 

ipinangalandakan ng rehimeng Macapagal- 
Arroyo ang diumano'y mga 
tagumpay nito sa pagpapatupad 
ng repormang agraryo. Anito, 
ang naipamahaging lupaing 
agrikultural sa taong ito ay higit 
pa nang 4,261 ektarya sa target na 100,000 
ektaryang mga pribadong lupain na itinakda 
ni Macapagal-Arroyo sa kanyang State of the 
Nation Address noong 2001. Ito rin daw ang 
pinakamalaking bilang ng Certificate of Land 
Ownership Award (CLOA) na naipamahagi sa loob 
ng isang taon sa buong kasaysayan ng CARP. 

Ang totoo, ito ang pinakamababang bilang ng 
naipamahaging CLOA. Bago ito, ang pinakamababang 
bilang ay ang 111,665 ektaryang ipinamahagi umano 
ng rehimeng Aquino sa unang taon ng CARP. 

Hindi rin lahat ng lupang sinasabi nilang 
naipamahagi ay pribado: mga 35,000 ektarya nito 
ay itinuturing na mga lupaing publiko. Masahol 
pa, batbat ng mga anomalya at pagkukunwari ang 
pamamahagi ng mga ito. Kabilang na rito ang mga 
sumusunod: 


Inilalathala ng Komite Sentral ng Partido Komunista ng Pilipinas 


e Stock Distribution Option (tulad ng ginawa sa 
6,000 ektarya ng Hacienda Luisita), 

e Corporative Scheme (tulad ng ginawa ni 
Eduardo “Danding” Cojuangco sa mahigit 
4,361 ektarya ng mga lupain niya sa Negros 
Occidental na kunwa'y ipinamahagi sa mga 
kasama ngunit muli ring sinaklaw kaagad 
ng Eduardo Cojuangco and Sons Incorpo- 
rated kapalit ang tig-kakaunting sapi sa 
korporasyon), 

e Cooperative Scheme (tulad ng ginagawa ni 
Cojuangco sa 150,000 ektarya sa Isabela, 
kung saan ang mga magsasaka ay ipinaloob 
sa VapDeCo, isang bogus na kooperatibang 
itinayo ni Faustino Dy Jr., warlord na guber- 
nador ng prubinsya. Sapilitan ding itinali ang 
mga magsasaka sa eksklusibong kontrata ng 
pagtatanim ng kamoteng kahoy para sa San 
Miguel Corporation ni Danding Cojuangco), at 

e Voluntary Land Transfer/Direct Payment 
Scheme o VLT/DPS (na siya ngayong ibayong 
itinataguyod ng rehimeng Macapagal-Arroyo). 

Ang unang tatlo ay pawang iba't ibang anyo 

ng kunwa'y mga joint venture (magkasanib na 
pag-aari) sa pagitan ng panginoong maylupa at 
magbubukid. Ang mga ito'y iskema ng malalaking 

panginoong maylupa-kumprador upang ang mga 
lupaing diumano'y ipinamamahagi sa mga magsasaka 
ay maaangkin pa rin at patuloy na makokontrol ng 
mga panginoong maylupa-kumprador. Kapalit nito 
ang tig-kakaunting sapi sa mga korporasyon o bogus 
na kooperatiba na nasa absolutong kontrol din ng mga 
panginoong maylupa-kumprador. 

Ang VLT/DPS na siya naman ngayong itinuturing 
ng rehimeng Macapagal-Arroyo na estratehiya nito 
sa pagpapatupad diumano ng CARP, ay nagagamit 
lamang na instrumento ng mga panginoong maylupa 
sa pagpapamana ng kanilang mga lupain sa pinipili 
nilang mga “benepisyaryo” na kadalasa'y mga anak at 
kamag-anak nila. Nagagamit din ito ng rehimen para sa 
pagpapalaki ng bilang ng diumano'y pinamahagihan 
ng lupa sa ilalim ng CARP. (Tingnan ang kaugnay 
na artikulo.) 

Bukod pa ang mga ito sa napakarami pang dati 
nang nakagawian ng mga panginoong maylupa na 
mga paraan para balewalain, lusutan o baligtarin 
ang pagpapatupad ng CARP. Mula't sapul, sadyang 
binigyang puwang ng CARP ang maraming paraan at 
palusot upang di saklawin ang naglalakihang lupain ng 
mga panginoong maylupa. Sa katunayan, panay mga 
butas at palamuti ang nilalaman ng CARP at panay mga 
katiwalian ang nangyari sa pagpapatupad nito. 

Kabilang sa mga ito ang: 

e pagpapalit-gamit at/o pagpapalit-tanim sa 
mga lupaing dapat ay saklaw ng CARP pero 
ibinabaling na sa mga tanim na pang-eksport 
at di na saklaw ng CARP o kaya sa mga 
proyektong industriyal, komersyal, residensyal 
at panturismo. 

e paglilibre ng mga komersyal at korporadong 
sakahan sa saklaw ng CARP, kabilang ang 
mga prutasan, palaisdaan, sugpuan, manukan, 
babuyan at bakahan, 

e pagkakaroon ng mga kasunduang leasehold 
(kinontratang matagalang pagpapaupa) sa 
pagitan ng panginoong maylupa at magbu- 
bukid 

e sobrang pagpepresyo sa lupa 

Walang pinag-iba ang CARP at ang iba't ibang 
iskema ng bogus na reporma sa lupa sa nakaraan: 
mula pa sa hungkag na “hustisya sosyal” ni Quezon 
hanggang sa pampalamuting Land Reform Act (1955) 


Sundan sa “Editoryal”, pahina 3 

VLT/DPS, punung-puno ng katiwalian 


[X sa mga pakana ng mga 
panginoong maylupa upang 
umiwas sa pagpapatupad ng 
reporma sa lupa ay ang Voluntary 
Land Transfer/Direct Payment 
Scheme (VLT/DPS). Ito ang 
pinakamadalas nang ginagamit sa 
mga diumano’y pagpapatupad ng 
Comprehensive Agrarian Reform 
Program (CARP), laluna mula 
1996. Ang VLT/DPS ay pinagtibay 
na rin ng Department of Agrarian 
Reform (DAR) sa ilalim ng rehi- 
meng Macapagal-Arroyo bilang 
estratehiya sa pagpapatupad ng 


mga pinapaborang “benepis- 
yaryo” na direkta nang “magba- 
bayad” sa kanila. Ang tanging 
papel na lamang dito ng DAR ay 
ang paggawa ng mga sertipiko at 
iba pang upisyal na dokumento, 
pagpapasarbey at pagtanggap 
ng transfer tax (buwis sa pag- 
lipat). 

Maging sa pagsisiyasat ng 
Audit Management and Invest- 
igation Committee of the Pre- 
sidential Agrarian Reform Coun- 
cil (AMIC-PARC), napatunayang 
ito ngayon ang ginagamit na 


CARP. 


“Editoryal”, mula sa pahina 2 


ni Magsaysay, bogus na Agricultural Land Reform 
Code (1963) ni Diosdado Macapagal at Presidential 
Decree 27 (1972) ni Marcos. Pangunahing layunin ng 
lahat ng mga ito na linlangin ang mga magsasaka sa 
mga pakunwaring pamamahagi ng lupa, supilin ang 
kanilang mga paglaban at panatilihin silang nakagapos 
sa pyudal at malapyudal na paghahari. Lahat ng 
mga ito'y walang layuning wakasan ang monopolyo ng 
mga panginoong maylupa sa malawak na mga lupain 
at ipamahagi ang mga ito nang libre sa mga magsasaka. 
Kung may naipamahagi man, ito'y sa napakataas na 
presyo ng amortisasyon na lampas sa kakayahan ng 
mga maralita at panggitnang magsasaka. 

Sa nakaraang tatlong dekada, lalong mabilis 
na sumidhi ang problema ng mga magbubukid sa 
kawalan o lubhang kakulangan ng lupang masasaka. 
Ang suliranin sa lupa ng mga magbubukid ay hindi 
naresolbahan ng mga bogus na reporma sa lupa ng 
mga nagdaan at kasalukuyang rehimen, bagkus ay 
higit pa itong lumala. 

Sa ngayon, pito sa bawat sampung magsasaka ang 
walang sariling lupang sinasaka. Nananatiling mataas 

Sa VLT/DPS, pumipili ang 
mga panginoong maylupa ng 


iskema ng karamihan ng mga 


Sundan sa “VLT/DPS...”, pahina 4 


ang konsentrasyon ng mga lupaing agrikultural sa 
kamay ng malalaking panginoong maylupa, burges- 
kumprador at mga dayuhang agro-korporasyon. 
Tinatayang halos 20% ng mga lupaing agrikultural sa 
bansa ay pag-aari ng 9,500 malalaking panginoong 
maylupa, na sa kalakha'y mga burges-kumprador din. 
Bukod pa rito ang ibayong malalawak na lupaing 
epektibong kinokontrol ng malalaking burges- 
kumprador. Mayroon man o walang tuwirang pag- 
aaring mga sakahan, sa aktwal ay mga bagong-tipong 
panginoong maylupa sila. 

Pinatutunayan ng lahat ng ito na hindi malulutas 
ang pangunahing suliranin ng mga magsasaka 
sa kawalan ng lupa kundi sa pamamagitan ng 
rebolusyong agraryong kaakibat ng armadong 
rebolusyon. Ang mga magsasakang nakikipaglaban 
para sa lupang mabubungkal at para wasakin ang 
makalumang sistemang pyudal at malapyudal sa 
kanayunan at sa kabuuan ng bansa--silang mga 
sumasapi at sumusuporta sa Bagong Hukbong Bayan 
at mahigpit na nagtataguyod ng digmang bayan---ang 
pangunahing maasahang pwersa para sa pagkakamit 
ng tunay na demokrasya ng mamamayan at ng 
pambansang kalayaan. 


“VLT/DPS...”, mula sa pahina 3 


panginoong maylupa para lusutan ang CARP. 
Sa ilang lugar, tulad ng Pangasinan, umaabot 
nang hanggang 95% ng diumano'y pagpapa- 
tupad ng CARP ang idinaraan sa maanomalyang 
iskemang VLT/DPS. 

Sumusunod ang ilan sa mga karaniwang 
anyo ng katiwalian sa iskemang VLT/DPS na 
nailantad: 

e Marami sa mga ginawang “bene- 
pisyaryo” ay di kwalipikado, kabilang 
ang mga nasa murang edad pa na 
anak at iba pang kamag-anak ng mga 
panginoong maylupa o kaya'y mga dummy 
(prente) ng mga panginoong 
maylupa. Ayon nga sa Na 
AMIC-PARC, “ang ilang 
naiuulat na pamamahagi ng 
lupa ay paraan ng pagpa- 
pamana.” 

Sa Agno, Pangasinan, 95% 
ng iniulat ng Municipal Agrarian 
Reform Officer na “pinamaha- 


gihan” ng mga lupain ay sa 3 
CA 


pamamagitan ng VLT/DPS at 
na karamihan ng mga ito'y 

mga kamag-anak at tauhang pinili ng mga 
panginoong maylupa. 


e Sa maraming kaso, nagsabwatan lamang ang 
mga panginoong maylupa at naglista ng kung kani- 
kaninong mga pangalan nang hindi na ipinaaalam 
sa mga “benepisyaryo”. Sa maraming kasong 
inimbestigahan, ni hindi magsasaka ang mga 
“benepisyaryo” at walang balak magsaka, ni 
hindi nila kilala ang panginoong maylupa na 
N pumili sa kanila bilang “benepisyaryo”: 
PA at hindi rin nila alam kung nasaan ang 
>^ N tinutukoy na mga lupain. Sa Iligan 
City, halimbawa, natuklasang hindi 
magsasaka ang 26 “benepisyaryo” 

ng VLT/DPS. Kabilang sa mga ito 
ang isang manidyer ng botika, isang 
: manidyer ng imprenta, siyam 
na estudyante at dalawang 
matagal nang nakatira sa 
' US. Sa Esperanza, Agusan 
~ del Sur, natuklasang ang anim 
na “benepisyaryo” ng VLT/ 
DPS ay di magsasaka at 
di man lamang nakatira sa 
lugar: dalawa ang nasa 
Maynila, dalawa sa Bohol, 
isa sa Sarangani at ang isa 
pa ay dalawang taon nang nagtatrabaho sa ibang 
bansa. 


| Laki ng pag-aaring lupain ng ilang pinakamalalaking panginoong maylupa noong 2000 


Hasyenda/ Panginoong Pag-aari (ektarya) Lugar 

may lupa 

Danding Cojuangco 19,000 Isabela, Negros, Pangasinan at Mindoro 
Hacienda de los Santos 9,700 Nueva Ecija 

Hacienda Roxas 8,500 Batangas 

Hacienda San Antonio at Sta. Isabel 8,000 Isabela 

Hacienda Yulo 7,100 Laguna 

Pamilya Tinio 7,000 Nueva Ecija 

Hacienda Luisita 6,000 Tarlac 

Pamilya Floirendo 4,500 Mindanao 

Mahigit 11,000 magsasaka, nakinabang 
sa rebolusyong agraryo sa Hilagang 


Silangang Mindanao 


mabot na sa 11,343 magsasaka ang nakinabang 
sa rebolusyong agraryo mula Abril 2001 : 


hanggang Abril 2002 sa iba't ibang mga sonang 
gerilya sa rehiyon ng Hilagang Silangang Mindanao. 
Sa pamamagitan ng tuluy-tuloy na pakikibaka, 
nagawa ng mga magsasaka na itaas ang sahod ng mga 
manggagawang bukid at ang presyo ng kanilang mga 
produkto, ibaba ang upa sa lupa at usura at igiit ang 
kanilang karapatang magsaka. Ayon sa Lingkawas, 
rebolusyonaryong pahayagang masa sa rehiyon, nailunsad 
ang 23 kampanyang may iba't ibang anyo at tagal sa mahigit 


60 baryo sa loob ng isang taon. 


Sumusunod ang ilan sa mga 
nailunsad at naipagwaging mga 
aksyon ng mga organisasyong 
masa: 

e Pagpapataas sa sahod para 
sa lahat ng klase ng trabaho sa 
pagsasaka sa Las Nieves, Agusan 
del Norte. Ang dating P70 ay naging 
P80 bawat araw. Libre na pati ang 
almusal at pananghalian. Mahigit 
200 pamilya ang nabenepisyuhan 
nito. Naimpluwensyahan ang 
lima pang kanugnog na baryo. 
Naipagwagi rin ang gayong 
pagpapataas ng sahod sa San 
Agustin at Tandag sa Surigao del 
Sur at Butuan City sa Agusan del 
Norte. 

e Pagpapataas din ng sahod 
sa pagpitas ng kalamansi, mula 
P30 tungong P40 bawat netbag sa 
Bayugan at Sibagat, Agusan del 
Sur. 

e Pagpapataas sa presyo 
ng lakatan mula P2.50 tungong 

P5.00 bawat kilo, at 
ng latundan mula P2.00 
tungong P4.50 bawat 
kilo sa dalawang baryo 
sa Lianga, Surigao del Sur. Ang 
morado na dating hindi binibili 
ay tig-P5.00 na ang bayad bawat 
pagbubuhat. Sa Agusan del Norte, 
ipinagbawal ng apat na komersyante 
ang pagpapataas sa presyo ng latun- 
dan tungong P9-9.50 bawat bundak 
(1-2 piling). Ngunit nang makita 
nilang handa ang mga magsasaka na 
magbenta sa ibang komersyante at 
palakasin ang kanilang kooperatiba, 
napilitan silang bilhin na rin ang 
saging sa presyong itinakda ng mga 
magsasaka. 

e Pagpigil sa pag-agaw ng 
kanilang lupa para gawing plantas- 
yon ng palm sa limang baryo sa 
Bayugan. 

e Sa Agusan del Norte, 
panimulang nabago ang sistema ng 
sa upa sa lupa pabor sa kasama. 


e Paglulunsad ng ligal na 
pakikibaka para sa pagpapataas ng 
presyo ng abaka sa limang bayan ng 
Surigao del Sur. Hinadlangan ito 
ni Vice Gov. Lib Navarro. Sa kabila 
nito, tulad ng naganap sa Agusan 
del Norte, naghanap ang mga mag- 
aabaka ng ibang mapagbebentahan 
kasabay ng pagpapalakas sa 
kanilang kooperatiba. 

Patuloy na pinauunlad ang iba't 
ibang anyo ng kooperasyon ng masa 
para mapahusay ang produksyon at 
ang antas ng kanilang kabuhayan. 
Pana-panahong isinusulong ang 
kampanyang “balik-sakahan” sa 
mga lugar na napalayas ang mga 
magsasaka dahil sa hamletting at 
operasyong militar ng AFP noong 
dekada 1980 hanggang dekada 
1990. 


Matagumpay na kampanyang 


kontra-usura, inilunsad sa Cagayan 


pagkilos ng mga magsasaka laban sa mga panginoong 
maylupa at mga usurero sa Baggao, Cagayan. Umabot sa 
2,400 pamilya sa 12 na barangay ng Baggao ang nakinabang 


[s bungkos ng mga tagumpay ang naani mula sa 


sa kampanyang masang ito. 


Naitulak ang mga usurero’t 
komersyante na pumirma sa isang 
kasunduan bilang pormal na 
pagsang-ayon sa iginigiit ng mga 
magsasaka na pagpapababa ng 
interes sa pautang at pag-alis sa iba 
pang paraan ng pagsasamantala 
sa bentahan ng produkto ng 
mga magsasaka. Naganap ang 
kumprontasyon sa barangay 
hall ng Centro Baggao noong 
Abril 8. Ito ang naging rurok 
ng walong buwang kampanyang 
masa. Pinamunuan ito ng 
CAGIMUNGAN, ang inter-muni- 
sipal na samahan ng mga magsa- 
saka sa prubinsya ng Cagayan. 

Mula sa dating interes na 
50-60 kilo ng mais o palay 
sa bawat P1,000.00 na utang, 
naigiit ng mga magsasaka na 
ibaba ito sa 25 kilo. Bagamat 
sa susunod na anihan ng 2002 
pa ito magsisimula, binawasan 
na nang 10 kilo ang interes sa 
kasalukuyang anihan. 

Naigiit din ng mga magsasaka 
na hindi na sila oobligahing mag- 
benta ng kanilang produkto sa 
pinag-utangan nila. Maaari na 
silang magbenta kahit sa ibang 
komersyante na nag-aalok ng mas 
mataas na presyo. 


Kabilang din sa 
kasunduan ang pagtigil 
sa pagpapatong ng 
interes sa abono na 
inuutang ng mga mag- 
sasaka. Ipapautang na 
lamang ang abono batay 
sa umiiral na presyo sa merkado. 

Hindi na rin magbabayad ng 
interes sa pautang sa panahon 
ng kalamidad at ititigil ang 
pagpapaaresto sa mga di nakabayad 
ng mga utang at ang pagkumpiska 
ng kanilang kalabaw at lupa. 

Magiging regular ang inspek- 
syon sa mga timbangan ng mga 
komersyante para matiyak na 
walang daya sa mga ito. Susubay- 
bayan din ang presyo ng pagbenta 
ng mais at palay sa mga bagsakan 
ng mga komersyante at dito 
ibabatay ang presyo ng pagbili sa 
produkto ng mga magsasaka. 

Ang kumprontasyon sa pagi- 
tan ng mga lider magsasaka 
at mga komersyante-usurero ay 
sinabayan ng rali ng mahigit 
600 magsasaka, hawak ang 
mga plakard na nagpapahayag 
ng kanilang mga kahilingan. 
Sinaksihan din ito ng mga upisyal 
ng bayan at barangay at mga 
taong simbahan. 


Samantala, sa Baggao at 
iba pang bahagi ng silangang 
Cagayan, umaabante ang mga 
pakikibaka ng mga magsasaka 
para mapababa hanggang 
mapawi ang upa sa lupa at mapa- 
sakanila na ang mga sakahang 
matagal na nilang inuupahan, 
maibaba ang bayad sa patubig 
at maitaas ang presyo ng 
mga produkto. Kasabay ng 
mga ito, sumusulong ang tulu- 
ngan ng mga magsasaka para 
sa pagpapaunlad ng kanilang 
produksyon at kalusugan. 

Nagbunga rin ang mga kam- 
panyang masa ng paglawak at 
konsolidasyon ng CAGIMUNGAN 
at pagpapaunlad ng ugnay sa mga 
panggitnang pwersa. Higit sa lahat, 
ang mga pakikibakang masa ay 
pinagmumulan ng masaganang 
ani ng mga gintong aral para 
sa pagpapalakas ng pagkakaisa 
at pagsusulong ng interes ng 
mamamayan. 

Kalagayan ng mga manggagawang bukid sa Hacienda Luisita 


Matabang lupa para sa rebolusyon 


“Ang tanging solusyon sa mga suliranin ng mga 
manggagawang bukid sa Hacienda Luisita ay rebolusyong 
agraryong nasa balangkas ng pambansa-demokratikong 
pakikibaka.” - Pambansang Katipunan ng mga Magbubukid 


Mayo 20 ang isinagawa ng mga manggagawang bukid laban sa 
bagong patakarang ipinapataw sa kanila ng Hacienda L uisita Inc. 


M ahigit isang buwan nang tuluy-tuloy na pagkilos mula noong 


(HLI). Libu-libong magbubukid mula sa 10 baryong saklaw ng asyenda 
ang lumahok dito. Nagkaroon na ng marahas na kumprontasyon g 
dito bunga ng probokasyong ginawa ng pinagsanib na mga W 
pwersa ng militar, pulis, CAFGU at mga gwardya ng asyenda na 
sama-samang nandarahas sa mga trabahador. 


Ang 6,000 ektaryang lupaing 
bumubuo ng Hacienda Luisita 
sa Tarlac ay pag-aari ng angkan 
nina Peping Cojuangco at dating 
presidente Corazon Aquino. Mula 
pa sa rehimeng Aquino, ipinag- 
mamalaki ito ng magkakasunod 
na rehimen bilang showcase ng 
tagumpay diumano ng repormang 
agraryo ng gubyerno. Ang 5,228 
manggagawang bukid rito ay gina- 
wang laru-laruan ng iba't ibang 
iskema ng iba't ibang rehimen para 
ikutan ang repormang agraryo. 
Noong huling bahagi ng dekada 
1980, sinimulan sa asyenda ang 
land-distribution scheme na kaagad 
pinalitan ng sfock-distribution 
scheme. Bawat iskemang ito ay 
tinatakan ng gubyerno na “tagum- 
pay” at “modelo” sa pagpapatupad 
ng repormang agraryo. Subalit 
para sa mga manggagawang bukid 
rito, bawat iskema na ipinapataw 
sa kanila ay ibayong kahirapan at 
pagsasamantala. 

Ipinataw noong Mayo 13 ang 
bagong patakaran sa paggawa ng 

HLI na siyang dahilan 
ng sama-samang pag- 
kilos ng mga mang- 
gagawang bukid. Ang 
bawat manggagawang 
bukid ay pinagtatrabaho 
na lamang nang tatlong oras 
bawat linggo o kaya ay dalawa 
hanggang tatlong araw sa isang 
buwan at tatanggap ng sahod na 
P73.00 kada linggo o di kaya'y 
P291.75 bawat buwan. Bunsod ito 
ng bagong patakarang relyebo. Hindi 
na rin pinapayagan ang obertaym 
at hindi na rin bibigyan ng trabaho 
ang mga manggagawang bukid sa 
tag-ulan. Labag ito sa probisyon 
ng collective bargaining agreement 
(CBA) na napagkasunduan ng unyon 
at maneydsment ng HLI na ang 
bawat manggagawang bukid ay may 
garantiyang magtrabaho sa asyenda 
nang anim o pitong araw bawat 
linggo at tatanggap ng sahod na 
P194.50 kada araw batay sa walong 
oras na pagtatrabaho. 

Batay pa rin sa bagong pata- 
karan, kukuha na lamang ng 144 


manggagawang bukid ang HLI 
sa bawat barangay kada linggo. 
Taliwas ito sa nilalaman ng CBA 
na dapat makapagtrabaho ang 523 
katao bawat barangay kada araw. 

Ang arawang pamantayan 
upang mabuhay ang isang anim- 
kataong pamilya sa labas ng Metro 
Manila ay P396.00 o P12,000.00 
bawat buwan. Nangangahulugan na 
papatayin ng HLI sa gutom ang mga 
manggagawang bukid at pamilya 
nila sa balak na pagpapasahod na 
P291.75 bawat buwan (o abereyds 
na wala pang P10 bawat araw). Mas 
masahol pa, wala na ring kikitain 
ang mga manggagawang bukid sa 
tag-ulan. 

Upang lubusin ang pagsasa- 
mantala, ginagamit ni Peping 
Cojuangco ang mga militar at pulis 


sa pandarahas sa mga mang- 
gagawang bukid. Ang pagbubuo 
ng mga iskwad ng sibilyang 
pwersang panseguridad sa ilalim 
ng CAFGU ay ipinursige ni 
Benigno “Noynoy” Aquino III, 
kongresman ng ikalawang distrito 
ng Tarlac at anak ni dating 
Presidente Aquino. Ginagawa ring 
pribadong hukbo ni Cojuangco 
ang 69? IB upang protektahan 
ang asyenda laban sa mga 
nagpuprotestang mamamayan. 
Kakutsaba rin ng HLI ang korte sa 
pagsasampa ng kasong kriminal 
sa 14 na manggagawang bukid 
kaugnay ng karahasang naganap 
noong unang hati ng Hunyo. Ang 
United Luisita Workers” Union 
naman, isang dilawang unyong 
pinamumunuan ni Francisco 
“Boy” Sigua, ay kinakasangkapan 
ng HLI sa pagtatraydor sa laban 
ng mga trabahador. 

Umaani ng suporta ng mama- 
mayan ang pakikibaka ng mga 
manggagawang bukid sa Hacienda 
Luisita na pinamumunuan ng 
Alyansa ng mga Manggagawang 
Bukid sa  Asyenda Luisita 
(AMBALA). Sinuportahan ito ng 
Central Azucarera de Tarlac Labor 
Union, ang pinakamalaking orga- 
nisadong grupo ng manggagawa 
sa Tarlac at ng Alyansa ng mga 
Magbubukid sa Tarlac, ang kaanib 
na organisasyon sa prubinsya 
ng Kilusang Magbubukid ng 
Pilipinas. 

Ang lubhang napagsasamanta- 
lahan at aping kalagayan ng mga 
manggagawa sa asyenda at ang 
paggamit ng mga instrumento 
ng karahasan upang ipagkait 
ang kanilang mga karapatan 
ay nagtutulak sa kanila upang 
puspusang isulong ang kanilang 
pakikibaka. 


Guingona, pinatalsik sa DFA dahil 
sa pagkontra sa Balikatan 


Muling tumingkad ang hidwaan sa pagitan nina Macapagal-Arroyo 
at Bise Presidente Teofisto Guingona Jr. nang ianunsyo ni Guingona 
nitong Hulyo 2 ang kanyang tuluyang pagbibitiw bilang kalihim ng 
Department of Foreign Affairs (DFA) pagsapit ng Hulyo 15. Hindi 
pinagkakaila ni Guingona ang pagpapabitiw sa kanya ni Macapagal- 
Arroyo dahil sa kanyang patuloy na pagkontra sa mga patakaran ng 
rehimeng Macapagal-Arroyo na nagtataguyod sa interbensyong militar 
ng US at sa mga paglabag sa soberanya ng Pilipinas, kabilang na ang 
Balikatan at ang Mutual Logistics Support Agreement (MLSA). 

Bago ito, tutol na si Guingona sa pagbabaluktot sa mga probisyon ng 
Visiting Forces Agreement (VFA) para bigyang-katwiran ang matagalang 
presensya ng mga tropang Amerikano sa bansa. 

Tinututulan din niya ang isang probisyon sa trilateral na “anti- 
teroristang kasunduan” ng Pilipinas, Indonesia at Malaysia noong Mayo 
7 dahil sa nakasaad ritong depinisyon ng “terorismo” na malawakang 
sumasaklaw sa “mga banta sa istabilidad, teritoryal na integridad, 
pagkakaisang pampulitika at soberanya ng mga independyenteng 
estado”. Ayon kay Guingona, sinasaklaw na nito maging ang mga 
rebolusyonaryong grupo at makasasagka na ito sa pakikipag-usapang 
pangkapayapaan sa mga ito. Paano pa aniya maipagpapatuloy ang mga 
usapang pangkapayapaan kung ituturing na “terorista” ang mga kausap? 
Ngunit, iginiit ni Macapagal-Arroyo ang pag-apruba rito at inatasan niya 
si DILG Sec. Jose Lina para siya nang pumirma sa kasunduan, dahil 
tumangging pirmahan ito ni Guingona. 

Lalong lumala ang hidwaan nang tumutol din si Guingona sa MLSA. 
Magpapahintulot ito sa US na magtayo sa Pilipinas ng mga pasilidad 
para imbakan ng armas at iba pang gamit at suplay militar. Sikreto itong 
pinirmahan nina Macapagal-Arroyo at US Pres. George Bush noong 
nakaraang taon at ngayo”y balak na nilang ipormalisa. 

Tinanggap na ni Sen. Blas Ople ang alok ni Macapagal-Arroyo na 
siya ang pumalit kay Guingona sa DFA. 

Malaon nang magkatuwang sina Ople at Macapagal-Arroyo sa 
pagtutulak ng imperyalistang “globalisasyon”. Noong pareho pa 
silang senador, sabay nilang ipinanukala ang pag-apruba sa General 
Agreement on Tariffs and Trade na nagresulta sa pagsapi ng Pilipinas 
sa World Trade Organization at pagpapailalim ng bansa sa mga 
maka-imperyalistang patakaran nito. Si Ople ang pangunahing may 
panukala, pero si Macapagal-Arroyo ang sumalo at pangunahin nang 
nagdala nito nang magkasakit si Ople.Si Macapagal-Arroyo naman 

Kasunduan para sa walang taning 
na kooperasyong militar, inaprubahan 


Inianunsyo nitong Hulyo 1 ni Macapagal-Arroyo na 
pinagtibay ng Mutual Defense Board (MDB) ang isang 
matagalang programa para sa “tulungang militar” ng 
Pilipinas at US. Nakasaad sa limang-taong programa ng 
MDB sa pagpupulong nito sa Hawaii noong Hunyo 25 ang 
pagtransporma ng kasalukuyang Balikatan 02-1 tungo sa isang 
“sustenidong programa ng kooperasyong panseguridad at 
kontra-terorismong pagsasanay at pagtutulungan”. 


Hindi lamang nito bibigyang-daan ang [PANGHIHIMASOK 


permanenteng presensya ng mga tropang 
Amerikano sa bansa sa anyo ng mahahaba at 
magkakasunod na “Balikatan”. Ang operasyon ng 
mga “pagsasanay” na ito ay sasaklaw pa sa buong 
bansa. Kabilang dito ang inianunsyo ni Gen. Roy 
Cimatu, hepe ng AFP, na ang mga tropang kalahok 
sa Balikatan 02-1 na upisyal na magtatapos sa Hulyo 31, 
ay bubuuin sa mas maliliit na pangkat at ipapakat sa iba't 
ibang lugar sa Luzon, Visayas at Mindanao. 

Liban sa tropang lumalahok sa mga “Balikatan”, 
pahihintulutan din ng rehimen ang paglalabas-masok ng 
iba pang tropa at mga barkong Amerikano sa ngalan ng 
“kontra-terorismo”. 

Tumutugma ito sa nauna nang pahayag ni US Defense 
Sec. Donald Rumsfeld na magtatagal pa ang mga tropang 
Amerikano sa bansa lampas sa itinakdang mga limitasyon 
ng Balikatan 02-1. 

Kaugnay nito, ipinag-utos ni Bush noong Hunyo 28 
ang pagbibigay ng kagamitan at serbisyong militar na 
nagkakahalaga ng S10 milyon. Para diumano ito sa isang 
“di inaasahang pangyayari na nangangailangan ng kagyat 
na pagbibigay ng kontra-terorismong tulong-militar sa 
armadong hukbo ng Pilipinas”. 

Hindi matukoy ng mga upisyal-militar ng AFP kung 
ano itong “di inaasahang pangyayari”. Bahagi ng MLSA 
ang ayudang ito. 


Taong-midya, hinamak 
ng mga tropang Amerikano 


Sinigawan at kinasahan ng armas ng mga 
tropang Amerikano ang dalawang kagawad ng 
midya noong Hunyo 17. Humiling ng panayam 
sina Jiggy Manicad at Jun Fronda, reporter at 
cameraman ng GMA-T7, kaugnay ng katatapos 
na engkwentro sa pagitan ng mga tropa ng US at 
Abu Sayyaf sa Isabela City. Hinarang sila ng mga 
sundalong Amerikanong nagbabantay sa 
kalsada sa himpilan ng 55” IB. Binunutan 
at kinasahan sila ng armas, itinaboy at 
buong-pagmamayabang na sinigawang 
“This is our area (Erya namin ito)!” 

Sa halip na punahin, ipinagtanggol 
pa ni Maj. Gen. Ernesto Carolina, hepe 
ng Southern Command, ang gayong 
arogansya ng mga dayuhang tropa. 


Tropang Amerikano, nakipagputukan 


Nakipagpalitan ng putok ang ilang tropa 
ng US at AFP noong Hunyo 17 sa mga 
pinaghihinalaang pwersa ng Abu Sayyaf. 
Dalawang sundalo ng US Marines at isang 
sundalo ng AFP ang nasangkot sa naturang 
engkwentro. 

Naganap ito nang paputukan ng isang 
grupo ng armadong kalalakihan ang isang 
pangkat ng US Navy Seabees (construction 
battalion) na gumagawa ng kalsada sa Maligue, 
Isabela. Ang US Navy Seabees ay kabilang 
sa 500 Amerikanong sundalo na nasa Basilan. 
Gumagawa sila ng mga imprastruktura upang 
tulungan ang AFP na mapabilis ang paggalaw 
sa magubat na isla at magpakitang-tao sa mga 
residente ng Basilan. 


sa Senado. May pagkukunwari pa si Ople na 
hindi siya oportunista kaya boboto pa raw muna 
siya para sa oposisyon sa muling pagbubukas ng 
Senado. Ngunit kagyat pagkatapos nito, lilipat 
na siya sa DFA at muling mapapasakamay na 
ng kampong Macapagal-Arroyo ang mayorya 
sa Senado. 

ay masugid na sumuporta kay Ople nang kanyang 
ipanukala ang pagpapatibay sa VFA. 

Layunin din ni Macapagal-Arroyo sa pagbibigay 
ng DFA kay Ople na isang myembro ng opisisyon ang 
mabawasan ng isang krusyal na boto ang oposisyon 

US, niyayanig ng mga iskandalong pampinansya 


na yumayanig sa ekonomya ng US mula pa noong huling 


W alang patid ang serye ng malalalang iskandalong pampinansya 


bahagi ng 2001. Kinatampukan ang mga ito ng mga anomalya 
sa accounting (pagkukwenta) at panloloko sa publiko at sa mga 
nagmamay-ari at bumibili ng sapi sa ilang pinakamalalaking 


korporasyon sa US. 


Pinakahuli sa serye ang kaso ng 
WorldCom, ang ikalawang pinaka- 
malaking kumpanya ng telepono 
sa US at nangungunang kumpanya 
sa internet sa buong mundo. 
Nabunyag noong Hunyo 25 na 
inilingid ng WorldCom sa mga 
maysapi rito ang $3.8 bilyong 
gastos ng kumpanya mula noong 
nakaraang taon. Pinalabas ng pamu- 
nuan nito na ang naturang mga 
gastos ay nagamit bilang puhunan. 

Lumilitaw ngayon na nalulugi 
nang malaki ang kumpanya taliwas 
sa ipinakikita nito sa publiko. 
Bunga ng kontrobersya, bumagsak 
sa S0.21 ang presyo ng sapi 
sa kumpanya mula sa dating 
mahigit 564. Kapag nagkataon, 
ang kaso ng WorldCom ang 
siyang magiging pinakamalaking 
pagkabangkrap sa kasaysayan 
ng US. Ngayon pa lamang, 
17,000 na o humigit-kumulang 
20% ng mga empleyado nito sa 
buong daigdig ang sinesante ng 
kumpanya. Pinangangambahan 
din ang posibleng implikasyon 
ng pagbagsak ng WorldCom sa 
pambansang seguridad ng US dahil 
dito nakasalig ang mga panga- 
ngailangan sa telekomunikasyon 
ng mga estratehikong ahensya ng 
gubyerno, kabilang ang Pentagon 
at ang Department of State. 

Bukod sa mga pinuno ng 
WorldCom, kabilang sa mga 
pangunahing maysala ang Arthur 

Andersen, ang accounting firm 
(kumpanyang tagasuri sa katayuang 
pinansyal) ng WorldCom sa 
panahong saklaw. Ang Arthur 
Andersen din ang sangkot sa kaso 
ng Enron, isang kumpanya sa 
enerhiya at ikapitong pinakama- 
laking korporasyon sa US at ika-16 
sa buong mundo bago tuluyang 
bumagsak. 


aT E7 
5 NG ISI 


Nagsimula ang serye ng mga 
iskandalo nang mabunyag noong 
Oktubre 2001 ang pagsisikap ng 
pamunuan ng Enron na pagtakpan 
sa pamamagitan ng mga pandaraya 
sa kwenta ang tunay na katayuan 
nito upang pataasin ang presyo 
ng mga sapi rito. Nalugi at 
nabaon sa utang ang higanteng 
korporasyon dulot ng malakihan 


at sistematikong pagdispalko 
ng salapi ng mga pinuno nito. 
Kamakailan lamang ay nahatulan 
ng korte ang Arthur Andersen 
sa salang obstruction of justice 
(paghadlang sa hustisya) dahil sa 
pagsira nito sa mga dokumentong 
magsisilbi sanang ebidensya laban 
sa Enron. 

Dawit din sa kaso ng Enron 
ang administrasyon ni George 
W. Bush. Kilalang malapit sa 
presidente si Kenneth Lay, 
tagapangulo ng kumpanya. Pang- 
apat siya sa mga nag-ambag 
ng pinakamalaking halaga-- 
5623,000--sa kampanya ni Bush 
para sa pagkapangulo. Naiulat ding 
35 upisyal ng administrasyong 
Bush ang may pag-aaring mala- 
laking sapi sa Enron at ilang iba 
pa ang nagsilbing consultant ng 
korporasyon. Kapalit ng mga ito, 
naging maimpluwensya ang Enron 
sa pagbabalangkas ng patakaran 
sa enerhiya ng kasalukuyang 
gubyerno ng US. Pinaniniwalaan 
ding may papel ang White House 
sa pagtatakip sa anomalyang 

naganap sa Enron. 

Mula nang sumambulat ang 
kaso ng Enron, pang-10 na 
ang WorldCom sa malalaking 
korporasyon sa US na nasangkot 
sa iskandalong pampinansya. Ang 
iba pang mga kumpanya ay ang 
Tyco, Rite Aid, Merrill Lynch, 
Waste Management, Cendant, 
Sunbeam, Global Crossing at 
Adelphia Communications. Nitong 
huli ay nalantad naman ang bagong 
mga kasong kinasasangkutan ng 
Xerox, Apple Computer, at Walt 
Disney. 

16 armas, nasamsam ng BHB sa Misamis Occidental 


Labing-anim na malalakas na riple ang nasamsam ng Bagong 
Hukbong Bayan (BHB) sa Kanlurang Mindanao nang ireyd nito ang 
isang detatsment ng CAFGU noong Hunyo 30. Ang matagumpay na 
reyd ay isinagawa sa Sinaad, Sapang Dalaga, Misamis Occidental. 

Nasamsam ang 13 M14, dalawang M16, isang garan at isang 
hand-held na radyo. Walang nagawa ang mga CAFGU nang 
sumalakay ang BHB sa kanilang himpilan. 


4 sundalo patay, 2 sugatan 
sa ambus sa Bulacan 


Apat na sundalo ng 34th Special Forces 
Company Riverine ang napatay at dalawa pa ang 
nasugatan nang tambangan sila ng mga Pulang 
mandirigma sa pagitan ng Barangay Binakod at Barangay Sta. Cruz, 
Paombong, Bulacan nitong Hulyo 3 ng umaga. Nagpapatrulya ang 
mga sundalo sa ilog nang sila ay tambangan. 

Sa sumunod na araw, dalawang sasakyan ng 305th PNP Provincial 
Mobile Group ang sinunog ng isang tim ng BHB sa Barangay 
Panasahan sa kanugnog na bayan ng Malolos. 


Mga pulis, inambus sa Surigao 


Matagumpay na inambus ng BHB ang isang pangkat ng mga 
pulis sa haywey ng Barangay Alipao, Alegria, Surigao del Norte 
noong huling linggo ng Hunyo. Isang M14 at 9 mm na pistola ang 
nasamsam mula sa pananambang. Isang pulis ang napatay at isa 
pa ang nasugatan. 

Pabalik na ang mga pulis sa kanilang istasyon mula sa isang 
operasyon nang tambangan sila ng BHB bandang alas-6 ng gabi. 


Mga sundalo, inambus ng BHB sa Samar 


Nagulat at di na nakapanlaban ang mga elemento ng 34” IB na 
inambus ng BHB noong Hunyo 30 sa pagitan ng Barangay Concepcion 
at Barangay Lawaan sa Paranas, Samar. Lulan ng isang six by six 
na trak ang anim na sundalo nang paulanan ng bala ng mga Pulang 
mandirigma. Pabalik ang mga tropa sa kanilang himpilan sa San Jorge, 
Samar nang tambangan sila ng BHB bandang 12:30 ng tanghali. 
Dalawa sa mga sundalo ang napatay at apat pa ang sugatan. 

Pinasabog ng BHB ang trak gamit ang mga command-detonated 
land mine. 

Mga aksyong pagparusa, 
inilunsad sa Negros, 
Davao Oriental at Tarlac 


Inako ng Boy Gatmaitan Command 
ng BHB-Negros ang panununog sa 
siyam na bus ng Ceres Bus Line mula 
Pebrero hanggang noong Hunyo 20. 
Ang mga bus ng Ceres ay pag-aari ng 
Vallacar Transit Inc. 

Sa isang pahayag na lumabas noong 
Hunyo 21, sinabi ni Ka Bayani Obrero, 
tagapagsalita ng BHB-Negros, na ang 
panununog sa mga bus ng Ceres ay 
kaparusahan sa pamilyang Yanson, may- 
ari ng Vallacar. Marami na aniyang 
pagkakasala ang pamilyang Yanson sa 
mamamayan at sa rebolusyonaryong 
kilusan. Kabilang dito ang di pagbabayad 
ng karampatang buwis sa rebolusyo- 
naryong kilusan, pangangamkam ng 
lupa sa Hinobaan, Negros Occidental 
at Escalante City para gawing terminal 
ng Ceres, pambabarat sa sahod at 
mga benepisyo ng mga manggagawa 
nito at di pagsagot sa mga obligasyon 
sa mga biktima ng mga aksidenteng 
kinasasangkutan ng Ceres. 

Sinunog naman ng mga Pulang 
mandirigma ang isang bus ng LCI, 
isang kumpanya sa transportasyon, 
sa Sityo Tagamot, Barangay Dawan, 
Mati, Davao Oriental noong Hunyo 
23. Pinarusahan ang LCI dahil sa 
pagpapabaya nito sa mga biktima sa 
mga aksidente. 

Sa Barangay Mamonit, Mayantoc, 
Tarlac, sinunog ng isang iskwad ng BHB 
noong Hunyo 11 ang dalawang cement 
mixers at isang trak na nagkakahalaga 
ng ilang milyong piso. Ito'y dahil sa di 
pagtalima ng may-ari nitong si Francisco 
Dizon sa patakaran ng rebolusyonaryong 
kilusan sa pagbubuwis. 

Planong pagpapasara ng 10 ospital sa Isabela, binatikos 


Binatikos ni Ka Lorena Magtanggol, tagapagsalita ng NDF-Cagayan 
Valley, ang planong pagpapasara ng 10 pangkomunidad na ospital 
sa Isabela. Sinabi ni Magtanggol na mas binigyang prayoridad ng 
gubernador ng prubinsya na si Faustino Dy Jr. ang pagtatayo ng 
magarbong gusaling medikal sa Ilagan (kabisera ng Isabela) sa halip na 
dagdagan ang pondo ng maliliit na ospital na sumeserbisyo sa mahigit 270 
baryo sa mga liblib na bayan ng Isabela. Dahil dito, aniya, hindi lamang 
mapagkakaitan ng serbisyong pangkalusugan ang mahihirap, marami 
pang mga doktor at manggagawang pangkalusugan ang nanganganib 
na mawalan ng trabaho. 

Ang mga ipasasarang ospital ay ang Dinapigue Medicare and 
Emergency Hospital, Jones Medicare and Community Hospital, San 
Mariano Medicare and Community Hospital, San Antonio Municipal 
Hospital, Quirino Medicare and Community Hospital, Quezon Emergency 
Hospital, San Guillermo Emergency Hospital, Elvin Masigan Municipal 
Hospital, Faustino Dy Emergency Hospital sa Villa Concepcion sa 
Cauayan at Tumauini District Hospital. 

Dahil dito, mapipilitan ang mga taumbaryo na maglakbay nang aabot sa 
mahigit 30 kilometro bago makarating sa pinakamalapit na pagamutan. 


Pagpapakatuta ng rehimen, 
kinundena sa Araw ng Kalayaan 


Kinundena noong Hunyo 12 ng may 2,000 mang- 
gagawa, magsasaka, kababaihan, guro, kabataan at 
iba pang sektor mula sa Kamaynilaan, Gitna at Timog 
Luzon ang planong pagdeploy ng mas maraming 
tropang Amerikano sa Pilipinas. Kasabay nito, naglunsad rin ng ganitong mga 
pagkilos sa mga mayor na lunsod sa buong bansa. Tinuligsa ng iba't ibang 
organisasyon ang buladas ng rehimeng Macapagal-Arroyo na tagumpay 
ang Balikatan 02-1. Anila, sinabi lamang ito ni Macapagal-Arroyo upang 
maaprubahan ang walang-hangganang panghihimasok-militar ng US sa 
pamamagitan ng RP-US Mutual Logistics and Support Agreement. 

Upang ilarawan ang sagad-sagarang pagkapapet ng rehimeng 
Macapagal-Arroyo, ipinarada ng mga nagrali ang “Statue of Puppetry”. 
Pinuna rin nila ang maluhong hungkag na selebrasyon ng Malakanyang 
sa Araw ng Kalayaan, na nagkahalaga ng P10 milyon. 

Kinundena rin nila ang pagharang ng daan-daang anti-riot na 
pulis sa rali kung saan inaresto ang pitong demonstrador, kabilang 
ang apat na bata. 

Samantala, sa isang pahayag ay ipinanawagan ng iba't ibang organisasyon 
sa Canada ang pag-alis ng mga tropang Amerikano sa Pilipinas. Ipinanawagan 
din nila ang pagpapatuloy ng di pa natatapos na pakikibaka ng mamamayang 
Pilipino para sa tunay na kasarinlan at demokrasya. 

Welga sa pier, tagumpay 

Sa pamumuno ng Samahan ng 
mga Manggagawa sa Pantalan, 
naparalisa ng 
welga ng may 
500 mangga- 
gawa mula sa 
Pier 2,4, 6, 12, 
14 at 16 ang 
operasyon sa 
Manila North 
Harbor noong Hunyo 25. Tinutulan 
ng mga manggagawa ang pagkakait 
sa kanila ng United Dockhandlers 
Inc. (UDI) ng mid-year bonus, 13" 
month pay at iba pang benepisyong 
naipanalo na nila sa CBA. Sumuko 
ang UDI at nangakong ibibigay ang 
mga benepisyong nagkakahalagang 
P8 milyon sa may 1,000 mang- 
gagawa. 


Laban ng manggagawa 
sa FTI, umiinit 

Tinuligsa ng mga manggagawa 
ng Food Terminal Inc. (FTI) 
sa Taguig, Metro Manila ang 
patuloy na pagkakait ng maneyds- 
ment na makipagkasundo para sa 
isang makatarungang collective 
bargaining agreement (CBA). 
Anila, ang mga nauna nang 
napagkaisahan tulad ng dagdag sa 
mga benepisyo at ang inialok ng 
maneydsment na P1,800 dagdag 
sa sahod kada buwan ay binawing 
lahat ng negotiating panel ng FTI sa 
utos ng Malakanyang. Tinakot pa 
ang mga manggagawa na ipasasara 
o isasapribado ng Malakanyang 
ang korporasyon kung igigiit nila 
ang kanilang mga kahilingan. 

Pinabulaanan ng mga mangga- 
gawa ang idinadahilan ng maneyds- 
ment na nalulugi na ang FTI. Katu- 

nayan, anila, ang FTI lamang ang korporasyon na solong 
pag-aari ng gubyerno na hindi tumatanggap ng subsidyo mula sa 
pamahalaan. Sa halip nag-aakyat pa nga ito ng pera na ginagamit 
ng mga nagdaan at kasalukuyang rehimen. 

Iginiit ng mga manggagawa na kung hindi ipagkakaloob ang 
kanilang makatarungang mga kahilingan, dadalhin nila sa welga ang 
mahigit anim-na-buwan nang pakikipaglaban para sa CBA. 


Koronel, kinasuhan sa pagpatay 
sa 2 myembro ng Bayan Muna 


Sinampahan ng kasong pagpatay at bigong pagpatay sa 
dalawang myembro ng Bayan Muna sina Col. Jovito Palparan, 
kumander ng 204” Bde; M/Sgt. Larry Hilario, operatibang 
paniktik, at Aniano “Silver” Flores at Larry Viena Aparato, mga 
asset ng militar. Ang mga biktima na pinagbabaril noong Mayo 28 
ay sina Edilberto Napoles at Ruel Landicho. Napatay si Napoles 
samantalang sugatan si Landicho, na siyang kumilala kina Flores 
at Aparato bilang mga salarin. Inakusahan ng Bayan Muna bilang 
mastermind ng mga pagpaslang sina Palparan at Hilario. 


Apila ng Mamburao 6, 
ibinasura ng korte 


Kinundena noong Hunyo 21 ng 
Kilusang Magbubukid ng Pilipinas (KMP) 
ang pinakahuling desisyon ng Quezon 
City Regional Trial Court na nagbasura sa 
apila para sa rekonsiderasyon ng kaso ng 
tinaguriang Mamburao 6. 

Ang Mamburao 6 ay mga lider- 
magbubukid sa Occidental Mindoro na 
pinaratangang pumatay sa mga anak ng 
despotikong panginoong maylupang si 
Ricardo Quintos noong 1999. Mula't sapul 
ay inako na ng BHB ang pagpaparusa sa 
mga Quintos. 

Anang KMP, sa pagbabasura ng apila, 
patuloy na ginagawang kriminal ang 
lehitimong pakikibaka ng mga magsasaka 
para sa tunay na repormang agraryo. 


Mamamayan, patuloy na tumututol sa San Roque Dam Project 


Sa harap ng pagmamadali ng rehimeng 
US-Macapagal-Arroyo na tapusin na ang San Roque 
Multipurpose Dam Project (SRMDP), tuluy-tuloy at 
ibayong pinaiigting ng mamamayan ng Kordilyera 
ang paglaban dito. 

Noong Hunyo 22, kinundena at tinawag na 
hungkag ng mga grupong kontra-SRMDP ang 
dayalogo na inisponsor ng Malakanyang para 
umano talakayin ang mga usapin kaugnay ng 
proyekto. Inimbitahan sa dayalogo ang malalaking 
alyansa sa Kordilyera na tutol sa proyekto, subalit 
hindi pinakinggan ang kanilang hinaing na itigil 
ang konstruksyon ng dam. Hinarangan din ang 
may 800 magsasaka mula sa Pangasinan at Itogon 
na nagpiket laban sa dam sa tarangkahan ng San 
Roque Power Corporation (SRPC). 

Mariing tinuligsa ng mga alyansa ang 
pagbubuhos ng gubyerno ng pondo sa SRMDP sa 
kabila ng paulit-ulit nilang pag-apila na itigil na ang 
proyekto. Noong Hunyo 22, iniutos ni Macapagal- 


Arroyo na ilaan dito ang halagang 520 milyon 
(P1 bilyon) na nautang niya nang bumisita sa 
China. Sinusuyo rin ng gubyerno ang Japan Bank 
of International Cooperation na ituloy na ang 
nakabimbing 5400 milyon (P20 bilyon) nitong 
pautang para sa SRMDP. Iniatras ng Japan ang 
pondong ito dulot ng pagtutol ng mga aktibistang 
Hapon. 

Binigyang-diin ng Cordillera People's Alliance 
ang mga kaugnay na suliraning kakaharapin ng 
mamamayan sa operasyon ng dam. Isa na rito ang 
pagbabayad sa S40 milyong inutang ng gubyerno 
para tapusin ang dam. Panibagong bayarin ito 
sa mga dayuhang nagpopondo sa proyekto. 
Bukod rito, tiyak na lalong tataas ang singil sa 
kuryente oras na makapag-ambag ang dam ng 
345 karagdagang megawatts sa National Power 
Corporation (Napocor). Ipapasa ng Napocor 
ang pagbabayad sa karagdagang enerhiya sa mga 
konsyumer sa pamamagitan ng PPA. 


ANG BAYAN . Hulyo 2002 


13 


Balita 


Task Force Hope, inilunsad 
laban sa rebolusyonaryong kilusan 


Inilunsad noong Hunyo 29 ng AFP, PNP 
at Commission on Elections ang Task Force 
Hope upang pigilan diumano ang rebolusyo- 
naryong kilusan sa pag-impluwensya sa 
eleksyong pambarangay. Tampok sa Project 
Hope ang mga opensibang operasyong 
kombat at paniktik laban sa rebolusyonary- 
ong kilusan. Tinaguriang pangunahing 
“election hot spots” at kung gayo'y pag- 
kokonsentrahan ng mga operasyon ang 
Gitnang Luzon, Timog Katagalugan at 
Bikol. Kaugnay nito, isang batalyon na ng 
Philippine Marines ang ipinakat kamakailan 
sa Camarines Norte at Camarines Sur. 
Nagdagdag din ng mga pwersang militar 
sa iba't iba pang lugar sa bansa kung saan 
malakas ang rebolusyonaryong kilusan dahil 
“pinalalakas ng PKP at BHB ang presensya 
sa mga lokalidad at kontrol nila sa mga 
pampulitikang istruktura ng mga barangay sa 
pamamagitan ng eleksyon sa Hulyo 15.” 


Mga paramilitar, dinagdagan 
sa Northern at Central Luzon 


Noong Hunyo 15, pormal na binuo ang 
13 kumpanya ng CAFGU sa ilalim ng 5? ID 
sa Northern Luzon at 7? ID sa Central Luzon 
upang dagdagan ang pwersang paramilitar 
at militar sa mga kontra-rebolusyonaryong 
operasyon. Limang kumpanya ang binuo sa 
Northern Luzon at walo sa Central Luzon. 
Ginawa nitong 72 ang kabuuang bilang ng 
mga kumpanya ng CAFGU na nakapakat 
sa dalawang rehiyon. Di pa kabilang dito 
ang grupong Cordillera People’s Liberation 
Army na kasalukuyang sinasanay ng AFP 
para sa ganap na integrasyon. Ginawa ito ng 
AFP batay sa pananaw na muling lumalakas 
ang pwersang rebolusyonaryo sa Ilocos, 
Kordilyera, Cagayan at Central Luzon. 

KARAPATAN, hinaras ng mga sundalo, pulis 


Inilantad ng Kilusang Magbubukid ng Pilipinas (KMP) noong 
Hunyo 20 ang paglabag ng mga tropa ng Task Force Makiling 
sa mga karapatang-tao ng mga myembro ng fact-finding mission 
na pinangunahan ng KARAPATAN-Batangas. Ayon sa pahayag 
nito, nakatakdang imbestigahan ng fact-finding mission ang 
mga pang-aabuso sa mamamayan ng mga sundalo at pulis ng 
Task Force Makiling. Anang KMP, ang mga babaeng kalahok sa 
misyon ay hinaras at binastos ng mga taga-Task Force, habang ang 
kalalakihan ay binugbog at kinulata. Ang nasabing task force ay 
nagbabantay sa mga lupaing pag-aari ng malalaking asendero sa 
Timog Katagalugan gaya ng mga Roxas, Puyat at Lopez. 


Mga anti-migranteng patakaran, itinutulak ng DOLE 


Nakipagkasundo ang DOLE sa gubyerno 
ng Saudi Arabia para kaltasan nang 25% ang 
minimum na sahod ng mga migranteng mang- 
gagawang Pilipino roon. Ayon din sa kasunduan, 
bawal nang magsampa ng kaso laban sa kanilang 
mga rekruter at amo ang mga migranteng mang- 
gagawa kung may mga paglabag sa kontrata. 
Sasaklawin ng kasunduan ang may 400,000 manggagawang 
Pilipino sa Saudi Arabia na may mababang antas ng kasanayan. 
Idineklara ring iligal ang mga welfare center sa labas ng embahada 
ng Pilipinas. Ginagawang kriminal ng gayong deklarasyon ang 
pagdulog ng mga problemadong migranteng manggagawa sa 
Migrante at iba pang alternatibong welfare center. 


4.87 M Pilipino, walang trabaho 


Umabot na sa 4.87 milyong Pilipino noong Abril ang 
upisyal na itinuturing ng gubyerno na walang trabaho. 
Sadyang mas malaki dito ang aktwal na bilang dahil sa 
panduduktor ng gubyerno sa estadistika. Palatandaan din 
ito na bigo ang rehimeng Macapagal-Arroyo na lutasin ang 
malawakan at papalalang disempleyo sa bansa. Ang tantos 
ng disempleyo na 13.946 ang pinakamataas na naitala sa loob 
ng dalawang taon. Lahat ng rehiyon ay nagtala ng matataas 
na tantos ng disempleyo, pangunahin na ang Metro Manila 
(20.346). Samantala, ayon sa National Statistics Office, 5.9 
milyon o 19.6% sa kabuuang bilang ng mga may trabaho ang 
underemployed o kulang ang trabaho. 

Dumaong noong kalagitnaan 
ng Hunyo sa Pier 15 ng Manila 
South Harbor ang HMS 
Nottingham ng British Royal 
Navy (BRN) para sa limang-araw 
na pagsasanay. Lulan ng HMS 


PN sinanay ng British Navy 


Nottingham, isang air defense 
destroyer, ang 250 tropa ng 
BRN. 

Rest and recreation umano 
ang pakay ng pagbisita ng mga 
tropa ng United Kingdom. Subalit 


matingkad na bahagi ng kanilang 
aktibidad ang pagsasanay sa mga 
tropa ng Philippine Navy na 
nakatalaga sa Malampaya Gas 
Fields sa Palawan hinggil sa 
pakikidigmang pandagat. 


MGA BALITA MULA SA HANAY NG MGA ESTUDYANTE AT GURO 


Bilang ng mga estudyante 
sa pribadong kolehiyo, bumagsak 

Bumagsak ang bilang ng mga estudyante sa mga 
pribadong eskwelahan ngayong pasukan dahil sa 
pagtaas ng matrikula at iba pang bayarin. Sa Adamson 
University sa Maynila, bumaba nang 12% ang bilang 
ng mga estudyante. Sa University Belt at Taft sa 
Maynila, patuloy pa ring tumatanggap ng mga mag- 
aaral ang mga eskwelahan isang linggo matapos 
ang unang araw ng pasukan dahil sa kakulangan ng 
mga estudyante. Patuloy din ang enrollment sa mga 
eskwelahan ng AMA sa kalagitnaan ng Hunyo kahit 
noong Mayo 28 pa nag-umpisa ang pasukan dito. 


“Kabataan, napupwersang magtrabaho imbes 
na mag-aral” —Anakbayan-Negros 

Ipinahayag ng Anakbayan-Negros Oriental 
noong Hunyo 11 na maraming kabataan sa pru- 
binsya ang di makapag-aral dahil sa papataas na 
halaga ng edukasyon at tumitinding kahirapan. 
Dahil dito, ani Dionmarx Dionson, tagapangulo 
ng organisasyon, 75% ng 300,000 kabataan sa 
prubinsya na nasa edad mag-aral ang napupwersang 
magtrabaho sa sektor ng agrikultura o konstruksyon. 
Tinuligsa rin ni Dionson ang gubyerno sa pagbibigay 
ng higit na prayoridad sa pagtugis ng militar sa Abu 
Sayyaf kumpara sa edukasyon. 


Mga guro at estudyante, nagrali 

Naglunsad ng koordinadong kilos-protesta ang 
mga guro at estudyante sa Baguio, Gitnang Luzon, 
Bicol, Samar, Panay, Davao City at Metro Manila 
noong Hunyo 17, upang tutulan ang kalunus-lunos 
na kalagayan ng edukasyon sa bansa. 


Ipinahayag ng mga estudyante ang kanilang 
mariing pagtutol sa muling pagtataas ng matrikula 
sa napakaraming eskwelahan. Binatikos din 
nila ang CHEd bilang instrumento lamang sa 
komersyalisasyon ng edukasyon at kasabwat ng 
rehimeng Macapagal-Arroyo sa pagkakait ng 
edukasyon at serbisyo-sosyal sa kabataan. 

Sa pamumuno ng Alliance of Concerned 
Teachers, tinuligsa ng mga guro ang Basic Education 
Curriculum, ang napakasalat na badyet sa edukasyon 
at ang mababang sahod ng mga guro. 

Inumpisahan din ni Bayan Muna Rep. Liza 
Maza, mga lider-guro at lider-estudyante ang “Bisita 
Eskwela”—ang pagbisita sa mga pampublikong 
paaralan para imbestigahan ang mga problemang 
bumabayo sa mga guro at mag-aaral. 


28 estudyante, sumapi sa BHB 

Dalawampu't walong estudyante mula sa ilang 
kolehiyo at unibersidad sa Metro Manila ang nag- 
pasyang sumapi sa BHB nitong unang anim na buwan 
ng 2002. Dalawampu't apat naman ang nagpasyang 
buong panahong kumilos sa kalunsuran. 

Ayon din sa ulat ng Pambansang Kawanihan 
para sa Kabataan-Estudyante, noong nakaraang 
taon ay 40 sa 115 estudyanteng nagpultaym mula 
sa mga naturang eskwelahan ang sumapi sa BHB 
o nadeploy sa iba't ibang larangan ng gawain 
sa kanayunan. Tatlumpu't anim naman ng 70 
nagpultaym noong 1999 ang sumapi sa BHB. 

Bukod sa mga ito, may higit na malaki pang 
bilang ng mga estudyante sa mga paaralan sa mga 
prubinsya ang sumapi sa BHB at nagpultaym sa 
pagkilos sa iba't ibang rehiyon. 

“Di na kailanman manunumbalik 
ang kapitalismo”--parlamento ng Cuba 

Lubos na pinagkaisahan ng National Assembly ng 
Cuba na italaga sa konstitusyon na di na maaaring iatras 
ang 41-taong sosyalistang sistema sa bansa. Pinagtibay 
ang susog sa konstitusyon makalipas ang tatlong araw 
na pagpupulong hinggil dito. Sa mismong botohan, na 
pinangunahan ni Pres. Fidel Castro, sumigaw ng malakas 
na “Si!” (Oo) ang bawat bumoto. Matapos ideklarang 
may pagkakaisang lubos, magkakapit-kamay na inawit 
ng mga deputado ang pambansang awit ng Cuba at ang 
Internasyunal. Idineklara ni Castro ang pagpasok ng 
Cuba sa sistemang sosyalista dalawang taon matapos 
magtagumpay ang rebolusyon dito noong 1959. 


Pangkalahatang welga sa Spain, tagumpay 

Milyun-milyong manggagawa ang lumahok sa 
isang 24-oras na pangkalahatang welga noong Hunyo 
20 sa Spain. Halos 84% ng manggagawa ay lumahok 
sa pangkalahatang welga na inorganisa ng dalawa 
sa pinakamalalaking unyon sa bansa. Ang welga 
ay itinaon sa bisperas ng European Union Summit 
sa Seville at sa panahon ng pagsigla ng turismo. 
Apektado ng welga ang transportasyon, industriya, 
kalakalan at serbisyo sibil. 

Ang welga ay tugon ng mga manggagawa sa plano 
ng gubyernong repormahin ang unemployment benefit 
system at protesta sa mga pang-ekonomyang patakaran 
ng Spain na ibayong nagdudulot ng kawalang hanap- 
buhay. Ang tantos ng kawalang hanapbuhay sa Spain, 
na umaabot ng 11.5%, ang pinakamataas sa 15 bansang 
myembro ng European Union. 

Ito ang unang pangkalahatang welga sa Spain mula 
nang maluklok sa poder ang makakanang gubyerno ni 
Jose Maria Aznar noong 1996. 


10,000 nagprotesta sa Norway laban sa WB 

Dumagsa ang may 10,000 mamamayan sa mga 
lansangan ng Oslo, Norway noong Hunyo 25 upang 
tuligsain ang World Bank (WB). Inilunsad sa syudad ang 
Annual Bank Conference on Development Economics. 
Isinigaw ng mga nagrali ang mariing pagtuligsa sa 
iba't ibang mukha ng pandaigdigang kapitalismo, 
mula sa imperyalismong US at mga atake ng Israel 
sa Palestine. 

Pulong ng G8, tinapatan 
ng demonstrasyon 
Libu-libong mamamayan 
ang nagprotesta kasabay ng 
pagpupulong ng Group of 8 (kinabibilangan ng US, 
Japan, France, Great Britain, Germany, Canada, Italy 
at Russia) sa Calgary, Alberta at Ottawa, Canada 
noong Hunyo 27. Isinigaw nila ang iba't ibang 
islogang anti-imperyalista na tumuligsa sa pampulitika, 
pang-ekonomya at pangkulturang panghihimasok ng 
imperyalismo sa iba't ibang bansa sa daigdig. Bago 
nito, sinalubong ng mga demonstrasyon ang Finance 
Ministerial Meet ng Group of 7 (di kabilang ang Russia) 
sa Halifax, Nova Scotia, Canada. 


Banta ng US laban kay Arafat, binatikos 

Hindi sumang-ayon ang iba pang mga myembro 
ng G8 sa banta ng US na bawiin ang ayuda at suporta 
sa Palestine kapag nanatiling pinuno ng bansa si 
Yasser Arafat. Iginiit ng mga lider ng Canada, France, 
Germany, Japan at Russia na karapatan ng mga 
Palestino na pumili ng lider sa pamamagitan ng 
eleksyon. Samantala, patuloy na nakapakat sa pitong 
lunsod ng West Bank ang mga tropa ng Israel at 
pana-panahong muli't muling nilulusob ang mga ito. 
Pinatawan ng curfew ang mamamayang Palestino. 
Noong Hunyo 29, pinasabog ng Israeli Army ang 
himpilan ng pulisya ng Palestine. 


Panawagan 


Ang Lupong Patnugot ng Ang Bayan ay nag-aanyaya 
sa mga mambabasa na mag-ambag sa pagpapahusay ng 
ating pahayagan sa pamamagitan ng pagbibigay ng mga 
komentaryo at mungkahi, mga balita o mga rebolusyonaryong 
karanasan na maaaring ilathala. 

Inilalabas na ang AB sa limang mayor na lenggwahe 
sa Pilipinas--Pilipino, Bisaya, Hiligaynon, Iloko at Waray, 
bukod pa sa Ingles. 

Magpadala ng blangkong email sa address ng edisyong 
nais ninyong tanggapin: 


angbayan updates pilipino-subscribe@yahoogroups.com 
angbayan updates bisaya-subscribe@yahoogroups.com 
angbayan updates english-subscribe@yahoogroups.com 
angbayan updates hiligaynon-subscribe@yahoogroups.com 
angbayan updates iloko-subscribe@yahoogroups.com 
angbayan updates waray-subscribe@yahoogroups.com 

